CELEX: 31986D0521
Language: el
Date: 1986-10-22 00:00:00
Title: 86/521/ΕΟΚ: Απόφαση της Επιτροπής της 22ας Οκτωβρίου 1986 για τη βελτίωση της αποτελεσματικότητας των διαρθρώσεων της γεωργίας στη Γαλλία, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31986D0521

86/521/ΕΟΚ: Απόφαση της Επιτροπής της 22ας Οκτωβρίου 1986 για τη βελτίωση της αποτελεσματικότητας των διαρθρώσεων της γεωργίας στη Γαλλία, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 305 της 31/10/1986 σ. 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Οκτωβρίου 1986  για τη βελτίωση της αποτελεσματικότητας των διαρθρώσεων της γεωργίας στη Γαλλία, σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (86/521/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των διαρθρώσεων της γεωργίας (1), και ιδίως το άρθρο 25 παράγραφος 3,  Εκτιμώντας:  ότι η κυβέρνηση της Γαλλίας ανακοίνωσε, σύμφωνα με το άρθρο 24 παράγραφος 1 δεύτερη περίπτωση του κανονισμού (ΕΟΚ) αριθ. 797/85, τις κανονιστικές και τις διοικητικές διατάξεις που απαριθμούνται στο παράρτημα της παρούσας απόφασης και αφορούν την πρώτη εγκατάσταση των νέων γεωργών·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει αν πληρούνται οι όροι της χρηματοδοτικής συμμετοχής της Κοινότητας, δυνάμει του άρθρου 7 του εν λόγω κανονισμού ανάλογα με το αν είναι σύμφωνες οι διατάξεις που αναφέρονται στον προαναφερόμενο κανονισμό και έχοντας υπόψη τους στόχους του καθώς και τον αναγκαίο σύνδεσμο μεταξύ των διαφόρων μέτρων·  ότι τα μέτρα που προβλέπονται από τις διατάξεις που έχουν ανακοινωθεί ανταποκρίνονται στους στόχους του άρθρου 7 του κανονισμού (ΕΟΚ) αριθ. 797/85·  ότι η χρηματοδοτική συμμετοχή της Κοινότητας στο προβλεπόμενο σύστημα ενίσχυσης περιορίζεται μόνο στις περιπτώσεις που ανταποκρίνονται στα κριτήρια που ορίζονται στο άρθρο 7 παράγραφος 1 του κανονισμού (ΕΟΚ) αριθ. 797/85 και στα ποσά που προβλέπονται σ' αυτόν·  ότι έχει ζητηθεί η γνώμη της Επιτροπής του ΕΓΤΠΕ (Ευρωπαϊκό Γεωργικό Ταμείο Προσανατολισμού και Εγγυήσεων) σχετικά με τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι κανονιστικές και διοικητικές διατάξεις που περιλαμβάνονται στο παράρτημα της παρούσας απόφασης και που ανακοίνωσε η κυβέρνηση της Γαλλίας, σύμφωνα με το άρθρο 24 παράγραφος 1 δεύτερη περίπτωση του κανονισμού (ΕΟΚ) αριθ. 797/85, πληρούν τους όρους για τη χρηματοδοτική συμμετοχή της Κοινότητας δυνάμει του άρθρου 7 του εν λόγω κανονισμού.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 22 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  ΠΑΡΑΡΤΗΜΑ  Κατάλογος των κανονιστικών και διοικητικών διατάξεων που αποτελούν αντικείμενο της παρούσας απόφασης 86/521/ΕΟΚ  1. Διάταγμα αριθ. 81-246 της 17ης Μαρτίου 1981 σχετικά με τις ενισχύσεις για την εγκατάσταση των νέων γεωργών:  - που συμπληρώθηκε με το διάταγμα 81-957 της 22ας Οκτωβρίου 1981,  - που τροποποιήθηκε με το διάταγμα 84-778 της 8ης Αυγούστου 1984.  2. Διάταγμα αριθ. 82-1125 της 27ης Δεκεμβρίου 1982 σχετικά με τις ενισχύσεις για την εγκατάσταση των νέων γεωργών στα γαλλικά υπερπόντια διαμερίσματα.  3. Απόφαση της 10ης Ιουλίου 1986 για τα ειδικά μεσοπρόθεσμα δάνεια της αμοιβαίας γεωργικής πίστης.  4. Απόφαση της 17ης Μαρτίου 1981 για την επιχορήγηση της εγκατάστασης των νέων γεωργών που τροποποιήθηκε από:  - απόφαση της 8ης Δεκεμβρίου 1982,  - απόφαση της 8ης Αυγούστου 1984.  5. Διάταγμα της 27ης Δεκεμβρίου 1982 σχετικά με την επιχορήγηση της εγκατάστασης των νέων γεωργών στα γαλλικά υπερπόντια διαμερίσματα.  6. Διάταγμα αριθ. 78-123 της 2ας Φεβρουαρίου 1978 σχετικά με τα μακροπρόθεσμα επιδοτούμενα δάνεια που χορηγούν τα ταμεία αμοιβαίας γεωργικής πίστης για να διευκολύνουν την πραγματοποίηση ορισμένων εγγείων έργων.  Απόφαση της 2ας Φεβρουαρίου 1978 για την εφαρμογή του άρθρου 11 του διατάγματος αριθ. 78-123 που τροποποιήθηκε με την απόφαση της 10ης Ιουλίου 1986.  7. Απόφαση της 17ης Μαρτίου 1981 σχετικά με τη γεωργική επαγγελματική ικανότητα που τροποποιήθηκε με την απόφαση της 8ης Αυγούστου 1984.  Απόφαση της 27ης Δεκεμβρίου 1984 σχετικά με τη γεωργική επαγγελματική ικανότητα στα γαλλικά υπερπόντια διαμερίσματα.  8. Εγκύκλιοι:  - DIANA 81/5007 της 8ης Απριλίου 1981,  - DIANA 82/5004 της 26ης Ιανουαρίου 1983,  - DIANA 84/5016 της 28ης Νοεμβρίου 1984,  - DIANA 83/5010 της 8ης Ιουλίου 1983,  - DIANA 81/5018 της 23ης Νοεμβρίου 1981,  - DIANA 82/5010 της 23ης Οκτωβρίου 1982.